《秋雨未已客怀不佳夜诵少陵遣兴诗至生涯能几》
宋代·章甫

诗吟不必工，酒实性所爱。
少年少拘束，日与尊罍对。
沉酣相呼和，亦有嵇阮辈。
会合不可常，故人今好在。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。